Diari Oficial de la Generalitat Valenciana


Sumari del DOGV 9861, del 31-05-2024 (2024/4886)

ACORD de 10 de maig de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Vicente Aleixandre Chardi.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9861

Data del DOGV
:   31-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4886


Data del document
:   10-05-2024

Organisme emissor
:   Conselleria de Hacienda, Economía y Administración Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 10 de maig de 2024, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència de Vicente Aleixandre Chardi. [2024/4886]  
Número d'expedient: ABI 384/2022.  
Causant: Vicente Aleixandre Chardi   
DNI: \*\*\*\*253\*\*  
Lloc i data de la defunció: El Palmar (València), 5 d'octubre de 2010.  
Últim domicili: El Palmar (València)  
  
Antecedents de fet  
Mitjançant la denúncia de 10 de maig de 2022, presentada per particular i que té entrada en esta direcció general en data 11 de maig de 2022, número de registre 1846, es comunica a esta conselleria la defunció sense testar, el 5 d'octubre de 2010, de Vicente Aleixandre Chardi, amb DNI \*\*\*\*253\*\*.  
En la documentació aportada consten certificat de defunció i certificat d'actes d'última voluntat en el qual consta que no va atorgar testament.  
Des d'esta direcció general se sol·licita certificat històric d'empadronament on es constata que va estar empadronat a l'Ajuntament de València.  
En data 13 de gener de 2023 es publica en el Diari Oficial de la Generalitat Valenciana la Resolució de 24 de novembre de 2022, de la Direcció General del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Vicente Aleixandre Chardí. [2022/12013]  
L'article 6.1 el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat establix que: «El termini màxim per a la resolució del procediment serà d'un any», tenint en compte que l'acord d'incoació d'este procediment es va adoptar el 24 de novembre de 2022, ha transcorregut el termini fixat en este precepte, per la qual cosa el procediment hauria caducat.  
Amb data 9 de maig de 2024 firma el director general de Patrimoni la resolució de caducitat del procediment.  
De les actuacions prèvies resulta que no consta l'existència d'hereus testamentaris ni legítims i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que establixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; l'article 2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'hereus abintestat a favor de la Generalitat respecte d'esta herència.  
Així, en l'exercici de les competències que m'atribuïx l'article 13 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposen els articles 95.3 i 58 de la Llei 39/2015, d'1 d'octubre, del procediment administratiu comú de les administracions públiques, dispose:  
  
Primer  
Iniciar un nou procediment de declaració de la Generalitat com a hereua abintestat de Vicente Aleixandre Chardi, per no haver-se'n produït la prescripció.  
Segon  
Incorporar els actes i tràmits el contingut dels quals s'haja mantingut igual, si no se n'ha produït la caducitat.  
  
Tercer  
Publicar este acord en el Diari Oficial de la Generalitat Valenciana, en la pàgina web d'esta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant, o l'eventual existència d'hereus testamentaris o legítims. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.  
  
València, 10 de maig de 2024.- El director general de Patrimoni: Antonio Joaquín Woodward Poch.